วันที่27คือวันศุกร์หนูมีประจำเดือนแล้วพอผ่านไป7วันประจำเดือนหนูหมดหลังจากหมดประจำเดือน2วันหนูมีเพศสัมพันกับแฟนไม่ได้ใส่ถุงแค่หลั่งนอกค่ะแต่กินยาคุมฉุกเฉินอะคะ พอผ่านจากมีไรกับแฟนได้6วันมีเลือดสีน้ำตาลอออกมา มันจะเปนเลือดล้างหน้าเด็กได้มั้ยค่ะ
สวัสดีค่ะ tawan,หากประจำเดือนมาวันที่ 27 ธ.ค. โดยมา 7 วัน แล้วได้มีเพศสัมพันธ์หลังประจำเดือนหมดไป 2 วัน ก็จะไม่ใช่ระยะปลอดภัย และโอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับเลือดที่ออกหลังนั้น 6 วัน น่าจะเป็นเลือดที่เกิดจากผลของยาคุมฉุกเฉินได้ค่ะ ทั้งนี้ หากเลือดออกนานเกิน 2 วัน ก็ไม่น่าใช่เลือดล้างหน้าเด็กค่ะ แต่หากออกเพียง 1 วัน ก็ยังอาจมีโอกาสเป็นเลือดล้างหน้าเด็กได้ ดังนั้น หากมีเลือดออกเพียง 1 วัน ก็ควรตรวจหาการตั้งครรภ์ดูหลังจากที่มีเพศสัมพันธ์ไปแล้ว 2 สัปดาห์ค่ะหากเป็นเลือดที่เกิดจากผลของยาคุมฉุกเฉิน ประจำเดือนในรอบต่อไป ก็อาจมาช้ากว่าปกติได้ค่ะ